Wing

Wing Han Tsang (kinesisk 曾咏韓), populært kjent som Wing, er en newzealandsk sanger med bakgrunn fra Hongkong.

 Historikk 

Etter å ha gjort synging til hobby da hun immigrerte til New Zealand, bygget Wing opp en fanbase ved å underholde pasienter på pleiehjem og sykehus i og rundt Auckland. 
Dette tilskyndet forslag om å gi ut en CD. Resultatet ble debutalbumet Musical Memories of Les Miserables and Phantom of the Opera, med tittelsangen fra Andrew Lloyd Webbers musikal, i tillegg til en rekke andre populære sanger, akkompagnert av et programmert keyboard. Til tross for hennes utradisjonelle sangstil, gjorde opptakene suksess og førte til en rekke påfølgende utgivelser av coverversjoner av kjente låter, noe som etter hvert også ga henne et bredt publikum internasjonalt.

De siste årene har hun vært med i TV-program som SportsCafe og Rove Live. Hun var gjest i det populære animasjonsprogrammet South Park i en episode (Wing) som ble sendt i mars 2005. På DVD-ens kommentarspor for denne episoden forteller seriens skapere, Trey Parker og Matt Stone, at hun måtte godkjenne hennes animasjonsutseende før hun ga tillatelse til å bruke musikken hennes. Parker sa også at han mottok et takkebrev fra henne, for salgsøkningen hun hadde som følge av episoden.

I tillegg til plateinnspillinger har Wing hatt flere forskjellige tilstelninger i New Zealand, bl.a. Massey University Orientation i Wellington.Massey University Orientation, mars 2007 Wing hadde sin USA-debut i San Francisco den 21. august 2007.Cafe Du Nord, San Francisco, "Wing Over America"  Hun opptrådte på South by Southwest-festivalen i 2008.Wing, a SXSW 2008 Showcasing Artist  fra SXSWs nettsted (m/MP3 av hennes AC/DC-cover "Hell's Bells")

1. mai 2008 ble det bekreftet Wing at hun skulle opptre på Radio 1's Big Weekend 2008 og at hun skulle fremføre et spesielt stykke for aller første gang. Hun opptrådte på BBCs «introducing stage» og fremførte sangene «Dancing Queen», «Mamma Mia» og «Candle in the Wind».

Scott Mills ga Wing til Radio 1s lyttere under hans «drivetime shows», og måtte personlig betale for å få Wing flydd over så hun kunne synge på festivalen på Maidstone.
Hun dukket også opp på Kinas musikk-TV-kanal, C4, i juni 2008 i serien Rocked The Nation, der hun sang en populær kinesisk klassiker.

Wing turnerte i USA høsten 2009. Den 25. og 26. oktober opptrådte hun på Birdland Jazz Club i New York. Den 2. november 2009 opptrådte hun på RAZZ i San Francisco.Wing (2009). "Latest News" fra "Wing Music - Official web site". Lest den 29.11.09 på http://www.wingmusic.co.nz .

 Diskografi 

Frem til 2009, har Wing gitt ut 16 album:
 Musical Memories of Les Miserables and Phantom of the Opera (2005)
 I Could Have Danced All Night (2005)
 The Sound of Music and the Prayer (2005)
 Wing Sings All Your Favourites (2006)
 Everyone Sings Carols with Wing (2006)
 Wing Sings the Songs You Love (2006)
 Beatles Classics by Wing (2006)
 Dancing Queen by Wing (2006)
 Wing Sings AC/DC (2006)
 Wing Sings Elvis (2006)
 Breathe (2006)
 Wing Sings More AC/DC (2007)
 One Voice (2007)
 Wing Sings The Carpenters (2008)
 Too Much Heaven (2008)
 Beat It (2009)

 Referanser 

 Eksterne lenker 



Kategori:Personer fra Hongkong
Kategori:Kinesiske sangere
Kategori:Newzealandske sangere